รัฐบาลไทย-ข่าวทำเนียบรัฐบาล-พม.นำประธานสภาเด็กและคณะเยาวชน เข้าพบนายกรัฐมนตรี
วันศุกร์ที่ 23 พฤศจิกายน 2561
พม.นําประธานสภาเด็กและคณะเยาวชน เข้าพบนายกรัฐมนตรี
พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ นําประธานสภาเด็กและเยาวชน เข้าเยี่ยมคารวะและรับโอวาทจากนายกรัฐมนตรี
วันนี้ (23 พฤศจิกายน 2561) เวลา 13.00 น. ณ ตึกสันติไมตรี (หลังนอก) ทําเนียบรัฐบาลพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์นําประธานสภาเด็กและเยาวชนจังหวัด เยาวชนกรุงเทพ ฯ เยาวชนจังหวัดอําเภอ เยาวชนจังหวัดเขต สภาเด็กและเยาวชนแห่งประเทศไทย ที่ร่วมโครงการ “รวมพลังแกนนําเด็กและเยาวชน มุ่งสู่การเป็นแกนนําจิตอาสาในชุมชนป้องกันการทุจริตคอรัปชั่น” จํานวน 694 คน เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เพื่อเสนอผลการขับเคลื่อนการดําเนินงานของสภาเด็กและเยาวชน และมติสมัชชาเด็กและเยาวชนระดับภาคประจําปี 2561 โอกาสนี้ นายกรัฐมนตรีมอบโอวาท สรุปสาระสําคัญ ดังนี้
นายกรัฐมนตรีกล่าวชื่นชมกับความสําเร็จของการจัดตั้งสภาเด็กและเยาวชนครบทุกระดับ ตั้งแต่ระดับตําบล เทศบาล อําเภอ เขต จังหวัด กรุงเทพมหานคร จํานวน 8 พันกว่าแห่ง ครอบคลุมทุกพื้นที่ของประเทศไทย โดยจะเป็นบุคคลรุ่นใหม่ที่เป็นกําลังสําคัญในการพัฒนาและขับเคลื่อนเศรษฐกิจและสังคมของประเทศไทย ให้ก้าวไปข้างหน้าอย่างมั่นคงและยั่งยืน ซึ่งรัฐบาลได้เตรียมคนเหล่านี้เข้าสู่ทศตวรรษที่ 21 โดยเฉพาะทักษะด้านการคิด วิเคราะห์ ต่อเนื่องเชื่อมโยง มีทักษะทางสังคมและความสามารถในการทํางานร่วมกับผู้อื่น มีทักษะด้านภาษาต่างประเทศ ศิลปะและความสามารถในการใช้เทคโนโลยีสมัยใหม่ ต่อยอดนวัตกรรมเพื่อการสร้างผลิตภาพใหม่ รวมทั้งมีจิตสาธารณะ ค่านิยมที่ดี ขณะนี้รัฐบาลได้วางแผนยุทธศาสตร์ชาติ 20 ปี เพื่อเป็นกรอบสําหรับการขับเคลื่อนรัฐธรรมนูญ สู่การปฏิบัติอย่างเป็นรูปธรรม ภายใต้วิสัยทัศน์ประเทศไทยมีความมั่นคง มั่งคั่ง ยั่งยืน ทั้งนี้ การขับเคลื่อนยุทธศาสตร์ชาติจําเป็นต้องอาศัยการระดมสรรพกําลังของทุกภาคส่วน โดยเฉพาะเด็กและเยาวชนที่เป็นคนไทยรุ่นใหม่ในวันนี้ ถือเป็นหุ้นส่วนสําคัญของประเทศ ที่จะเป็นกลไกขับเคลื่อนการพัฒนาสังคมของประเทศให้มีความเจริญก้าวหน้า เป็นผู้ที่ร่วมสร้างความสําเร็จของแผนยุทธศาสตร์ชาติในอีก 20 ปีข้างหน้า นายกรัฐมนตรียังขอให้เยาวชนทุกคน เรียนรู้ประวัติศาสตร์ชาติไทย เอกลักษณ์ของคนไทย มีน้ําใจ รอยยิ้ม และสังคมที่อยู่ด้วยกัน ด้วยความปรองดอง ความสามัคคี ความสมานฉันท์ ซึ่งเป็นสิ่งที่ประเทศไทยมีอยู่พร้อมแล้ว การเป็นคนรุ่นใหม่นั้นก็อย่าทิ้งคนรุ่นเก่าที่มีพระคุณกับเราคือผู้สูงอายุทั้งหลาย ซึ่งไม่ว่ารัฐบาลไหนเข้ามาบริหารประเทศก็จะทํานโยบายนี้ไปสานต่อ วันนี้รัฐบาลมุ่งมั่นที่จะให้เยาวชนเป็นกําลังสําคัญของบ้านเมือง เป็นกําลังพลสําคัญที่มีศักยภาพ พร้อมรับมือกับภัยคุกคามรูปแบบใหม่
สภาเด็กและเยาวชนเป็นกลไกสําคัญในการเชื่อมประสานงานเด็กและเยาวชนจากระดับพื้นที่ สู่ระดับนโยบายต้อง ต้องพัฒนา รู้เท่าทันสถานการณ์ท้าทายและการเปลี่ยนแปลงของสังคมโลกยุคในปัจจุบันและประเด็นท้าทายอื่นๆ ที่ประเทศไทยกําลังเผชิญ เช่น ความรุนแรงในสังคมทั้งใน Offline และ Online ปัญหายาเสพติด ซึ่งต้องขอความร่วมมือเฝ้าระวังป้องกันและแก้ไขในพื้นที่ให้ได้ และในวันที่ 25 พฤศจิกายนของทุกปี องค์การสหประชาชาติ ได้กําหนดให้เป็นวันขจัดความรุนแรงต่อสตรีสากล และคณะรัฐมนตรีได้มีมติเมื่อ กําหนดให้เดือนพฤศจิกายนของทุกปี เป็นเดือนแห่งการยุติความรุนแรงต่อเด็กและสตรี และเป็นวันยุติความรุนแรงต่อเด็กและสตรีสากล ซึ่งล้วนแต่ให้ความสําคัญต่อการพัฒนาเด็กและเยาวชนของอาเซียนทั้งสิ้น
ในตอนท้าย นายกรัฐมนตรีฝากให้สภาเด็กและเยาวชนทุกคน รู้หน้าที่ของตนเอง ทั้งการเป็นเยาวชนของชาติที่มีคุณภาพและคุณธรรม และในบทบาทของการเป็นส่วนหนึ่งของสภาเด็กและเยาวชน การมีส่วนร่วมรณรงค์ รวมทั้งการจัดกิจกรรมเพื่อสังคมอย่างต่อเนื่อง เพื่อให้เกิดการเปลี่ยนแปลงทางสังคมเชิงบวกและขับเคลื่อนในการพัฒนาประเทศไทยให้มีความมั่นคง มั่งคั่งและยั่งยืน รวมทั้งขอให้รักและยึดมั่นในสถาบันชาติ ศาสนา และพระมหากษัตริย์ ร่วมอนุรักษ์ สืบสานวัฒนธรรม ประเพณีที่ดีงามของไทยให้คงอยู่ตลอดไป พร้อมขอให้น้อมนําศาสตร์พระราชา “หลักปรัชญาของเศรษฐกิจพอเพียง” และ “หลักการทรงงาน” ของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาเป็นแนวคิดและนําไปปฏิบัติในการดําเนินชีวิต เพื่อสร้างความเข้มแข็งให้แก่ตนเอง สังคม และประเทศชาติ และน้อมนํา “แนวทางพระราชทานจิตอาสา” ของสมเด็จพระเจ้าอยู่หัว ในการเป็นผู้ให้ ผู้เสียสละ และอุทิศตนเพื่อส่วนรวม โดยไม่หวังสิ่งตอบแทน ร่วมกันสร้างพลังเครือข่ายจิตอาสา เพื่อรวมพลังคนรุ่นใหม่ในการร่วมสร้างสรรค์ประเทศไทยให้ดีขึ้น
........................
กลุ่มประชาสัมพันธ์และเผยแพร่ สํานักโฆษก